รู้สึกปวดๆตึงๆอาการเหมือนเกร็งตลอดเวลาตรงแถวๆปลายกลามข้างซ้ายลงไปตรงคอนิดหน่อยครับ ผมเป็นอะไรรึป่าวครับ
สวัสดีค่ะ อาการปวดตึงๆตรงคอ ปวดแบบเกร็งๆนั้น อาจจะเกิดจาก ภาวะกล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจมีปวดคล้ายๆกันได้หลายบริเวณ สาเหตุอื่นเช่น มีกระดูกคอเสื่อม กระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยจากที่กล่าวมา ควรหลีกเลี่ยงการใช้งานหรือเกร็งบริเวณคอนานๆไปก่อน งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์ได้หากปวดมากและสังเกตอาการหลังจากนี้ หากปวดเกร็งมากขึ้นเรื่อยๆ จนรบกวนการใช้ชีวิตประจำวัน มีแขนอ่อนแรงหรือชาร่วมด้วย ควรไปพบแพทย์เพื่อตรวจเพิ่มเติม